Sjóvinnubrøv til brúgvayvirmenn, maskinyvirmenn og radiopassarar (GOC) hava eina gildistíð á 5 ár og skulu sostatt endurnýggjast 5. hvørt ár. Fyri at endurnýggja sjóvinnubrævið krevst, at tú hevur viðlíkahildið tínar førleikar sum annaðhvørt brúgvayvirmaður, maskinyvirmaður ella radiopassari við at sigla við havfarandi skipum í minsta lagi: Lýkur tú ikki hesar treytir, kanst tú lesa meira um, hvussu tú kanst endurnýggja sjóvinnubrævið her. Tá ið søkt verður um sjóvinnubræv, skalt tú skjalprógva, at tú lýkur krøvini, ið verða sett til siglingartíð. Umframt hetta verður eisini sett krav til millum annað galdandi heilsuváttan til sjófólk og prógv. Á umsóknarblaðnum, ið er at finna undir Vinnubrøv og førleikaprógvi, stendur, hvørji skjøl skulu fylgja við umsóknini. Umsóknarblaðið saman við kravdu skjølunum skal sendast Sjóvinnustýrinum umvegis teldupost til fma @ fma. fo ella við posti til á Hálsi 1, 380 Sørvágur. Tú kanst eisini søkja online. Møguligt er at søkja um endurnýggjan upp til ½ ár, áðrenn sjóvinnubrævið gongur út. Vanliga er avgreiðslutíðin umleið 2 vikur, men til tíðir kann hon gerast longri. Tí mælir Sjóvinnustýrið altíð til, at søkt verður í góðari tíð. Málsviðgerðin fer ikki í gongd, fyrr enn Sjóvinnustýrið hevur móttikið eina fullfíggjaða umsókn.